ΚΑΝΟΝΙΣΜΟΣ (ΕΚ) αριθ. 3151/94 ΤΗΣ ΕΠΙΤΡΟΠΗΣ της 21ης Δεκεμβρίου 1994 για τη θέσπιση μέτρου περαιτέρω παρέκκλισης κατά την περίοδο εμπορίας 1993/94 όσον αφορά την παράδοση από τους παραγωγούς των ποσοτήτων επιτραπέζιου οίνου τις οποίες πρέπει να παραδώσουν για την υποχρεωτική απόσταξη

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 για την κοινή οργάνωση της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΚ) αριθ. 1891/94 (2), και ιδίως το άρθρο 39 παράγραφος 9,

Εκτιμώντας:

ότι ο κανονισμός (ΕΚ) αριθ. 343/94 της Επιτροπής (3), όπως τροποποιήθηκε από τον κανονισμό (ΕΚ) αριθ. 827/94 (4), άνοιξε υποχρεωτική απόσταξη των επιτραπέζιων οίνων, που προβλέπεται στο άρθρο 39 του κανονισμού (ΕΟΚ) αριθ. 822/87, για την περίοδο εμπορίας 1993/94- ότι τα ποσοστά οίνου που πρέπει να παραδοθούν σ' αυτήν την απόσταξη για κάθε παραγωγό που υπόκεινται σ' αυτήν εγκρίθηκαν με τον κανονισμό (ΕΚ) αριθ. 465/94 της Επιτροπής (5), όπως τροποποιήθηκε από τον κανονισμό (ΕΚ) αριθ. 610/94 (6)-

ότι, σύμφωνα με το άρθρο 12 παράγραφος 4 του κανονισμού (ΕΟΚ) αριθ. 441/88 της Επιτροπής της 17ης Φεβρουαρίου 1988 για τις λεπτομέρειες εφαρμογής της υποχρεωτικής απόσταξης η οποία προβλέπεται στο άρθρο 39 του κανονισμού (ΕΟΚ) αριθ. 822/87 του Συμβουλίου (7), όπως τροποποιήθηκε τελευταία από τον κανονισμό (ΕΚ) αριθ. 2587/94 (8), οι παραγωγοί υποχρεούνται να παραδώσουν τον επιτραπέζιο οίνο σε μια μονάδα απόσταξης το αργότερο στις 31 Ιουλίου 1994-

ότι, σύμφωνα με το άρθρο 12 παράγραφος 5 του κανονισμού (ΕΟΚ) αριθ. 441/88, οι προαναφερθείσες εργασίες απόσταξης δεν μπορούν να πραγματοποιηθούν μετά τη λήξη της συγκεκριμένης περιόδου εμπορίας-

ότι ο κανονισμός (ΕΟΚ) αριθ. 2046/89 του Συμβουλίου (9), όπως τροποποιήθηκε τελευταία από τον κανονισμό (ΕΚ) αριθ. 1892/94 (10), έχει προβλέψει, ειδικότερα, τα χαρακτηριστικά τα οποία πρέπει να παρουσιάζουν τα προϊόντα που μπορούν να αποσταχθούν-

ότι, για να ληφθούν υπόψη οι κοινοτικές διατάξεις που αφορούν την πραγματοποίηση των συμβάσεων μακροχρόνιας αποθεματοποίησης, που αποφασίζονται από τον κανονισμό (ΕΚ) αριθ. 1891/94, οι προθεσμίες αυτές παρατάθηκαν από τον κανονισμό (ΕΚ) αριθ. 1960/94 της Επιτροπής (11)- ότι, εντούτοις, για ειδικούς λόγους ορισμένων αμπελουργικών περιοχών παραγωγής, οι υποχρεώσεις αυτές δεν μπόρεσαν να ικανοποιηθούν εντός της προβλεφθείσας προθεσμίας- ότι, προκειμένου να αποφευχθεί η επιβολή πολύ σημαντικών κυρώσεων για τους αμπελοπαραγωγούς, πρέπει να τους επιτραπεί ακόμη να εκκαθαρίσουν τις υποχρεώσεις τους όσον αφορά τις υποχρεωτικές αποστάξεις που αποφασίσθηκαν για την περίοδο 1993/94, λαμβάνοντας τα κατάλληλα μέτρα επιβολής κυρώσεων- ότι πρέπει, επίσης, να προβλεφθεί η υποχρεωτική παράδοση των παραγομένων αλκοολών στον οργανισμό παρεμβάσεως καθώς και η ανώτατη προθεσμία για τις εργασίες αποστάξεως-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Για την περίοδο 1993/94 και κατά παρέκκλιση από τον κανονισμό (ΕΚ) αριθ. 343/94 και από το άρθρο 12 παράγραφος 4 δεύτερο εδάφιο και παράγραφος 5 του κανονισμού (ΕΟΚ) αριθ. 441/88, οι υποκείμενοι στην υποχρεωτική απόσταξη που προβλέπεται στο άρθρο 39 του κανονισμού (ΕΟΚ) αριθ. 822/87 μπορούν ακόμη να παραδώσουν τον επιτραπέζιο οίνο σε μονάδα απόσταξης το αργότερο 120 ημέρες μετά την ημερομηνία της 11ης Σεπτεμβρίου 1994 με τις ακόλουθες προϋποθέσεις:

"" ID="1">- τιμή αγοράς του επιτραπέζιου οίνου:> ID="2">0,42 Ecu/% vol/hl,"> ID="1">- ενίσχυση της οποίας μπορεί να επωφεληθεί ο αποσταγματοποιός:> ID="2">καμία,"> ID="1">- τιμή που θα πληρωθεί στον αποσταγματοποιό από τον οργανισμό παρεμβάσεως για την ακάθαρτη αλκοόλη που παραδίδει υποχρεωτικά:> ID="2">0,75 Ecu/% vol/hl.">

2. Οι εν λόγω εργασίες απόσταξης δεν μπορούν να πραγματοποιηθούν μετά τις 20 Φεβρουαρίου 1995. Οι αλκοόλες που προέρχονται από την απόσταξη αυτή πρέπει να παραδοθούν στους οργανισμούς παρεμβάσεως το αργότερο στις 20 Απριλίου 1995.

3. Με την επιφύλαξη των διατάξεων που προβλέπονται στον κανονισμό (ΕΟΚ) αριθ. 2046/89, ο παραγωγός ο οποίος θέλει να επωφεληθεί της δυνατότητας αυτής πρέπει να ανακοινώσει στον αρμόδιο οργανισμό παρέμβασης, πριν από τις 10 Φεβρουαρίου 1995:

- τις αναφορές της συμβάσεως που έχει συνάψει σε εφαρμογή του παρόντος κανονισμού, με την ένδειξη του αποσταγματοποιού,

- τις ποσότητες του επιτραπέζιου οίνου που έχει παραδώσει,

- τις λεπτομερείς παραδόσεις των ποσοτήτων του επιτραπέζιου οίνου που έχουν πραγματοποιηθεί στα αποσταγματοποιεία για την περίοδο 1993/94 για την υποχρεωτική απόσταξη σε εφαρμογή του κανονισμού (ΕΚ) αριθ. 465/94.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 21 Δεκεμβρίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 84 της 27. 3. 1987, σ. 1.

(2) ΕΕ αριθ. L 197 της 30. 7. 1994, σ. 42.

(3) ΕΕ αριθ. L 44 της 17. 2. 1994, σ. 9.

(4) ΕΕ αριθ. L 95 της 14. 4. 1994, σ. 10.

(5) ΕΕ αριθ. L 58 της 2. 3. 1994, σ. 2.

(6) ΕΕ αριθ. L 77 της 19. 3. 1994, σ. 12.

(7) ΕΕ αριθ. L 45 της 18. 2. 1988, σ. 15.

(8) ΕΕ αριθ. L 274 της 26. 10. 1994, σ. 2.

(9) ΕΕ αριθ. L 202 της 14. 7. 1989, σ. 14.

(10) ΕΕ αριθ. L 197 της 30. 7. 1994, σ. 44.

(11) ΕΕ αριθ. L 198 της 30. 7. 1994, σ. 96.